
Okresný súd Galanta 15C/17/2019 2319201750 27. 01. 2025 Mgr. Milena Čiriková ECLI:SK:OSGA:2025:2319201750.17
Opravné uznesenie Okresný súd Galanta v spore žalobcu: A. B., nar. XX.XX.XXXX, bytom C. D. XXX, zastúpený: JAVORTOKÁR advokátska kancelária, s. r. o., so sídlom Stará Vajnorská cesta 37, Bratislava, IČO: 36 264 750, proti žalovanému: Nemocnica s poliklinikou Sv. Lukáša Galanta, a. s., so sídlom Hodská 373/38, Galanta, IČO: 44 452 519, zastúpený: JUDr. Mário Keleti, advokát, so sídlom Hlavná 36, Hnúšťa, za účasti intervenienta vystupujúceho na strane žalovaného: Generali Česká pojišťovna a. s., so sídlom Spálená 75/16, Nové Město, Praha, Česká republika, IČO: 45 272 956, konajúca prostredníctvom Generali Poisťovňa, pobočka poisťovne z iného členského štátu, so sídlom Lamačská cesta 3/A, Bratislava, IČO: 54 228 573, o náhradu nemajetkovej ujmy v peniazoch, takto rozhodol: Súd opravuje záhlavie uznesenia tunajšieho súdu č. k. 15C/17/2019-570 zo dňa 20.11.2024 tak, že vypúšťa právneho zástupcu intervenienta vystupujúceho na strane žalovaného: „SHM PARTNERS, s.r.o., so sídlom Svätoplukova 28, Bratislava, IČO: 47 235 616.“. odôvodnenie: 1. V danom spore súd rozhodol o výške trov konania uznesením č.k. 15C/17/2019-570 zo dňa 20.11.2024. 2. V záhlaví citovaného uznesenia súd uviedol právneho zástupcu intervenienta vystupujúceho na strane žalovaného: SHM PARTNERS, s.r.o., so sídlom Svätoplukova 28, Bratislava, IČO: 47 235 616. 3. Písomným podaním doručeným súdu dňa 30.1.2023, však intervenient na strane žalovaného súdu oznámil, že dňa 18.1.2023 odvolal v celom rozsudku plnomocenstvo udelené spoločnosti SHM PARTNERS s.r.o., so sídlom Svätoplukova 28, Bratislava, IČO: 47 235 616 na zastupovanie intervenienta v danej právnej veci. 4. V čase vydania uznesenia 15C/17/2019-570, dňa 20.11.2024, právny zástupca intervenienta vystupujúceho na strane žalovaného - SHM PARTNERS, s.r.o., so sídlom Svätoplukova 28, Bratislava, IČO: 47 235 616, intervenienta na strane žalovaného už v predmetnom konaní nezastupoval. 5. Podľa ust. § 224 C.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Vzhľadom na vyššie uvedené skutočnosti súd postupom podľa citovaných ustanovení vykonal opravu týmto opravným uznesením. Poučenie:
Proti uzneseniu súdu prvej inštancie možno podať sťažnosť v lehote 15 dní od doručenia jeho písomného vyhotovenia na tunajší súd. V sťažnosti sa popri všeobecných náležitostiach podania (§ 127 CSP) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné.

